
                                                                              	   11.03.2026  	 	 
  direktori käskkirjaga nr 1-1/10 

KALLAVERE KESKKOOLI ARENGUVESTLUSTE KORRALDAMISE TINGIMUSED JA KORD 
ÜLDSÄTTED
Õiguslik alus
Korraline arenguvestlus. Arenguvestlus korraldatakse koolis vähemalt üks kord õppeaastas vastavalt Põhikooli riiklikus õppekavas ja Põhikooli- ja gümnaasiumiseaduses sätestatud korrale. (RT I, 23.12.2025, 6, RT I, 07.01.2026, 13)
Õpikohustuste mittetäitmisest johtuv arenguvestlus. Õpilase puhul, kes on rohkem kui kahe nädala jooksul puudunud õppest korduvalt põhjuseta ja kellel on võlgnevusi õppetöös ning kelle puhul on õpetaja või tugispetsialist esitanud kirjalikke või suulisi tähelepanekuid toe vajaduse kohta ning õpilane on märgitud Eesti Haridusinfosüsteemis “väljalangemisohus õpilasena”, on koolil kohustus korraldada arenguvestlus ühe kuu jooksul hindamise tulemuse tuvastamisest arvates. (PGS, § 36 lõige 3 ja 37 lõige 5)

Üldpõhimõtted
Arenguvestlus on arutelu õpilasega ja tema seadusliku esindajaga õpilase arengu toetamiseks, vestlus õpitulemuste saavutamise ja toimetuleku ning seda toetavate ja takistavate tegurite üle koolis. 
Vajadusel osaleb arenguvestlusel aineõpetaja või tugispetsialist.
Arenguvestluse põhjal lepitakse kokku edasises õppe- ja arengu eesmärkides, mis fikseeritakse taasesitamist võimaldavas vormis.
Kui kool ei ole saanud koolikohustusliku õpilase esindajaga arenguvestluse aja kokkuleppimiseks kontakti või lapse seaduslik esindaja (vanem) ei ole teist korda ilmunud arenguvestlusele kokkulepitud ajal, teavitab kool (sotsiaalpedagoog) sellest õpilase elukohajärgset valla- või linnavalitsust, kes vajaduse korral rakendab meetmeid lapse õiguste kaitsmiseks. Teavitus dokumenteeritakse. 
ARENGUVESTLUSTE LÄBIVIIMINE
Korraldus 
Arenguvestluse läbiviimise kuupäeva lepib klassijuhataja õpilase ja õpilase vanemaga/eestkostjaga kokku Stuudiumi kaudu.
Arenguvestlused viiakse läbi II-III trimestri jooksul. Kõikide õpilastega peavad olema arenguvestlused läbiviidud III trimestri lõpuks. 
Arenguvestlus toimub ruumis, kus viibivad vaid vestlusele kutsutud isikud. Vajadusel viiakse arenguvestlus läbi veebi vahendusel.  Arenguvestluse kestvus on kuni 60 minutit.
Arenguvestlust juhib klassijuhataja, andes sealjuures sõna õpilasele ja seaduslikule esindajale (vanemale) oma arvamuse väljendamiseks. 
Klassijuhataja tagab arenguvestluse toimumise jooksul positiivse ja toetava õhkkonna. 
Arenguvestlus on konfidentsiaalne. Informatsiooni jagamiseks kolmandate isikutega on vajalik teiste osapoolte nõusolek. 
Arenguvestluse lõpus protokollitakse kõige olulisemad teemad ja kokkulepped.
Arenguvestluse toimumist kinnitavad osapooled allkirjaga klassi arenguvestluste koondblanketil "ARENGUVESTLUSTE ALLKIRJASTAMISE LEHT” või klassijuhataja koostatud arenguvestluse lehele. Pärast kõikide vestluste läbiviimist esitab klassijuhataja allkirjastatud lehe(d) õppejuhile.
 Klassijuhataja võib kasutada arenguvestluse läbiviimiseks koolis välja töötatud ettevalmistuslehti.
Arenguvestluse eesmärgid
Arenguvestlusel keskendutakse õpilase arengukohtadele ja õpilase tugevatele külgedele. 
Arenguvestlusel antakse tagasisidet õpilase käitumise (sh hoolsuse) kohta.
Arenguvestlusel teeb õpilane eneseanalüüsi ja püstitab endale eesmärgid õpetaja suunavate küsimuste abil. 
Klassijuhataja / õpetaja võib teha omapoolseid ettepanekuid õpilase arengu toetamiseks eesmärkide saavutamiseks koolis ja kodus.
Kui õpilane ja tema esindaja on kutsutud arenguvestlusele 1.1.2. viidatud alusel, siis koolil lasub kohustus hinnata:
seni osutatud toe piisavust, lisatoe vajadust ja toe pakkumiseks kohaliku omavalitsuse kaasamise vajadust;
individuaalse õppekava koostamise vajadust, et vältida õpilünkade teket ja suurenemist;
individuaalse õppekava muutmise vajadust, kui õpe toimub individuaalse õppekava alusel;
III kooliastmes individuaalse karjääriinfo vahendamise ja karjäärinõustamise vajadust;
Edasise õppe ja arengu eesmärkide kavandamiseks vestluse pidamise vajadust.
LÕPPSÄTTED
1. Arenguvestluste korraldamise ja protseduurireeglite  täitmise eest vastutab klassijuhataja.
2. Arenguvestluste toimumist kontrollib õppejuht.
3. Arenguvestluse korraldamise tingimused ja korra kehtestab kooli direktor, esitades selle enne arvamuse andmiseks õppenõukogule ja hoolekogule.

Arvesse võetud kooli hoolekogu 04. 03. 2026.a koosolekul arvamus, protokolli otsusega nr 2. 
Arvesse võetud kooli õppenõukogu, 04. 03. 2026.a arvamus, protokolli otsusega nr 4.
Käesolev vastuvõtueeskiri jõustub direktori käskkirjaga kinnitamisel.

ARENGUVESTLUSTE ALLKIRJASTAMISE LEHT
Õppeaasta:
Klass:
Õpetaja:

	Vestluse aeg
	Õpilase nimi
	Õpilase allkiri
	Lapsevanema allkiri
	Klassijuhataja allkiri

